|  |  |
| --- | --- |
| IZVJEŠTAJ O SPROVEDENOJ ANALIZI UTICAJA PROPISA | |
| PREDLAGAČ PROPISA  OBRAĐIVAČ | Predsjednik Opštine Nikšić  Sekretarijat za komunalne poslove i saobraćaj |
| NAZIV PROPISA | Odluka o dopuni Odluke o uslovima i načinu držanja kućnih ljubimaca, načinu postupanja sa napuštenim i izgubljenim kućnim ljubimcima, načinu zbrinjavanja i kontrole razmnožavanja kućnih ljubimaca |
| 1. Definisanje problema  - Da li je propis posljedica zahtjeva (propisa) nadržavnom nivou?  - Navesti zakonski odnosno strateški ili drugi osnov za donošenje propisa?  - Da li se propisom utvrđuju sopstvene nadležnosti ili preneseni, odnosno povjereni poslovi lokalne samouprave?  - Ko je problem treba da riješi predloženi akt?  - Da li problem ima rodnu dimenziju? (ima posebni uticaj na žene)  - Koji su uzroci problema?  - Ko je su posljedice problema?  - Koji su subjekti oštećeni, na koji način i u kojoj mjeri?  - Kako bi problem evoluirao bez promjene propisa (“status quo” opcija)? | |
| - Da,  - Pravni osnov za donošenje Odluke o uslovima i načinu držanja kućnih ljubimaca, načinu postupanja sa napuštenim i izgubljenim kućnim ljubimcima, načinu zbrinjavanja i kontrole razmnožavanja kućnih ljubimaca sadržan je u članu 27 stav 7 Zakona o zaštiti dobrobiti životinja („Službeni list Crne Gore“, br. 14/08, 40/11 i 47/15), kojim je propisano da uslove i način držanja kućnih ljubimaca, način postupanja sa napuštenim i izgubljenim životinjama (kućnim ljubimcima), način zbrinjavanja i kontrole njihovog razmnožavanja propisuje nadležni organ lokalne samouprave.  Članom 15 stav 1 Zakona o komunalnim djelatnostima ("Službeni list Crne Gore", br. 55/16, 74/16, 02/18, 66/19, 140/22 i 84/24) propisano je da jedinica lokalne samouprave propisuje način i uslove organizovanja i obavljanja komunalnih djelatnosti, pa samim tim i zbrinjavanje napuštenih i izgubljenih životinja (kućnih ljubimaca) i održavanje skloništa za njihovo zbrinjavanje, a naročito:  -uslove za obavljanje djelatnosti kojima sa obezbjeđuje određeni obim, vrsta i kvalitet usluga, ako ti uslovi nijesu određeni posebnim propisom;  - način obezbjeđivanja kontinuiteta u vršenju komunalnih djelatnosti;  - red prvenstva i način pružanja komunalnih usluga kada, usljed više sile, dođe do smanjenog obima u vršenju komunalnih djelatnosti;  - prava i obaveze vršioca komunalnih djelatnosti i korisnika.  Članom 27 tačka 24 Zakona o lokalnoj samoupravi ("Službeni list Crne Gore", br. 02/18, 34/19, 38/20, 50/22 i 84/22) propisano je da Opština uređuje način i uslove držanja kućnih ljubimaca, način postupanja sa napuštenim i izgubljenim životinjama, obezbjeđuje uslove za njihovo zbrinjavanje i sprovodi mjere kontrole njihovog razmnožavanja.  - Propisom se utvđuju sopstvene nadležnosti  - Cilj je uspostavljanje održivog sistema za kontrolu populacije pasa u zajednici, kao i poboljšanje zdravlja i dobrobiti vlasničkih pasa i pasa lutalica. Kako bi se pristupilo rješavanju problema kontrole populacije pasa na teritoriji opštine Nikšić, 2020. godine donesena je Odluka o uslovima i načinu držanja kućnih ljubimaca, načinu postupanja sa napuštenim i izgubljenim kućnim ljubimcima, načinu zbrinjavanja i kontrole razmnožavanja kućnih ljubimaca ("Službeni list Crne Gore - opštinski propisi", br. 46/20). S obzirom da ovo pitanje na teritoriji opštine Nikšić zahtijeva dodatna rješenja, to se pristupilo dopuni postojeće Odluke, jer je zakonskim propisima definisano da uslove i način držanja kućnih ljubimaca, način postupanja sa napuštenim i izgubljenim životinjama (kućnim ljubimcima), način zbrinjavanja i kontrole njihovog razmnožavanja propisuje nadležni organ lokalne samouprave.  - Problem nema rodnu dimenziju  - Uzrok problema je neodgovorno vlasništvo  - Posledice problema su ugrožavanje dobrobiti životinja i zdravlja ljudi i nastajanje šteta koje izazivaju napuštene i izgubljene životinje.  - Subjekti koji su oštećeni su građani, ulični psi, posjetioci.  - Bez propisa bi sve više bio izražen problem velikog broja napuštenih i izgubljenih pasa na javnim površinama, prvenstveno vlasničkih, a iskustveno napušteni vlasnički psi su glavni izvor povećanja populacije pasa na ulicama. | |
| 2. Ciljevi   * Koji ciljevi se postižu predloženim propisom? * Da li bilo koji od ciljeva unapređuje rodnu ravnopravnost? (ako je odgovor ne, da li se može definisati cilj koji unapređuje rodnu ravnopravnost?) | |
| - Okvirni ciljevi obuhvatiće smanjenje i kontrolu populacije napuštenih pasa, kojima zbog neprilagođenosti ili promjene naravi više nije mjesto na javnim površinama; poboljšanje zdravlja i dobrobiti populacije pasa bez nadzora; razvijanje Sistema i tehničkih kapaciteta za kontolu populacije pasa; jačanje instituta ˝odgovornog vlasništva˝, kao i edukacija i podizanje svijesti stanovništva i smanjenje broja ujeda i drugih negativnih pojava izazvanih od strane uličnih pasa (saobraćajne nesreće, izazivanje šteta domaćinstvima i dr.).  - Ciljevi nemaju uticaja na rodnu dimenziju. | |
| 3. Opcije   * Zašto je propis neophodan? * Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa). * Obrazložiti preferiranu opciju? (koja je rodna dimenzija te opcije; kako preferirana opcija unapređuje rodnu ravnopravnost: status žena i odnose među ženama i muškarcima?) | |
| **-**Propis je neophodan kako bi se riješio problem prekomjernog broja naputenih i izgubljenih pasa na teritoriji opštine Nikšić;  - Moguća opcija za ispunjavanje ciljeva i rješavanje problema je primjena aktivnosti i kombinovanje mjera predviđenih predmetnom Odlukom i Lokalnim planom, kako bi se postigli najbolji rezultati. | |
| 4. Analiza uticaja   * Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne? Da li rješenja u propisu imaju uticaj na žene (pozitivne i negativne, direktne I indirektne?) * Koje troškove ili uštede će primjena propisa izazvati građanima i privredi (naročito malim i srednjim preduzećima)? * Da li pozitivne posljedice donošenja propisa opravdavaju troškove koje će on stvoriti? * Da li se propisom podržava stvaranje novih privrednih subjekata na tržištu i tržišna konkurencija? * Uključiti procjenu administrativnih opterećenja i biznis barijera. | |
| -Primjena ovog propisa će pozitivno uticati na dobrobit napuštenih i izgubljenih kućnih ljubimaca (pasa), kao i na vlasnike kućnih ljubimaca i one koji to nijesu, jer ćemo imati uređen sistem za kontrolu populacije pasa i obezbijediti sigurnost i zdravlje građana i njihove imovine.  - Direktan uticaj će biti i na budžet opštine Nikšić, tako što će se izdvajati manje sredstava, po osnovu šteta koje nastaju od pasa lutalica, u odnosu na ona sredstva koja se trenutno izdvajaju i koja su se u prethodnom periodu izdvajala.  -Pozitivne posledice donošenja propisa opravdavaju troškove koje će stvoriti;  -Ne postoje administrativna opterećenja i biznis barijere. | |
| 5.Procjena fiskalnog uticaja  - Da li je potrebno obezbjeđenje finansijskih sredstava iz budžeta lokalnih samouprava odnosno budžeta Crne Gore za implementaciju propisa i u kom iznosu?  - Da li je obezbjeđenje finansijskih sredstava jednokratno, ili tokomo dređenog vremenskog perioda? Obrazložiti.  - Da li su neophodna finansijska sredstva obezbijeđena u budžetu lokalnih samouprava o dnosno budžetu Crne Gore za tekuću fiskalnu godinu, odnosno da li suplanirana u budžetu za narednu fiskalnu godinu?  - Da li propisuti če na visinu prihoda jedinice lokalne samouprave odnosno prihoda budžeta Crne Gore i kako ?   * - Ko je potencijalni korisnik budžeta za implementaciju propisa (u kojem procentu bi korisnici mogli biti muškarci, a u kojem žene? Da li implementacija budžeta može biti uzrok neravno pravnosti između muškaraca i žena?) | |
| -Tokom implementacije rješenja iz predloženog propisa potrebno je obezbijediti finansijska sredstva iz budžeta Opštine Nikšić za pogramske aktivnosti preuzeća koje obavlja komunalnu djelatnost zbrinjavanja napuštenih i izgubljenih životinja (kućnih ljubimaca) i održavanje skloništa za njihovo zbrinjavanje.  -Obezbjeđenje finansijskih sredstava je na godišnjem nivou.  -Neophodna finansija sredstva su planirana u Budžetu lokalne samouprave za tekuću fiskalnu godinu.  -Propis ne utiče na visinu prihoda jedinice lokalne samouprave odnosno prihoda budžeta Crne Gore. | |
| 6. Konsultacije zainteresovanih strana  - Naznačiti da li je korišćena eksterna ekspertska podrška i ako da, kako.  - Naznačiti koje su grupe zainteresovanih stran akonsultovane, u kojoj fazi RIA procesa i kako (javne ili ciljane konsultacije).  - Da li su predstavnice ženskih udruženja bile uključene u konsultacije?   * - Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti. | |
| -Tokom izrade predloženog propisa nije korišćena ekspertska podrška;  -Tokom izrade dokumenta bila je uključena veterinarska ambulanta koja ima iskustva u rješavanju problema kontrole populacije pasa, ka oi DOO Komunalno Nikšić, koje obavlja komunalnu djelatnost zbrinjavanja napuštenih i izgubljenih životinja (kućnih ljubimaca) i održavanje skloništa za njihovo zbrinjavanje.  -Glavni rezultati konsultacija su da su razmijenjena iskustva i donese kvalitetan dokument. | |
| 7: Monitoring i evaluacija   * Koje su potencijalne prepreke za implementaciju propisa? * Koji su glavni indikatori prema kojima će se mjeriti ispunjenje ciljeva? * Ko će biti zadužen za sprovođenje monitoringa i evaluacije primjene propisa? | |
| -Potencijalne prepreke za realizaciju predloženih rješenja iz odluke ne postoje;  -Glavni indikatori prema kojima će se mjeriti ispunjenje ciljeva su: brojnost populacije napuštenih i izgubljenih pasa, rasprostanjenost i gustina, broj identifikovanih i vakcinisanih pasa, broj sterlisanih pasa, broj udomljenih pasa, smanjenje broja prijavljenih šteta, umanjen iznos izdvojenih sredstva za sudske postupke za nastale štete i dr.  -Za sprovođenje monitoring i evaluaciju primjene propisa biće zaduženi nadležni organi Opštine Nikšić: Sekretarijat za komunalne poslove i saobraćaj, Komunalna policija, Služba komunalne inspekcije, DOO ˝Komunalno˝ Nikšić. | |

**Mjesto i datum V.D. SEKRETARA**

Nikšić, 25. jul 2025. godine Milorad Zečević, dipl.ing.polj.